text: وصفات الشيف محمد سحسول
text: #000002
text: كعك العيد على الطريقة اللبنانية
text: #000003
text: وصفات تانية ممكن تعجبك
text: #000006
text: الله يسلم دياتك ياام نور مبين هاالكعك شي بشهي ان شاء الله بدي جربه انا عملت من وصفاتك الصفوف والبتيفوروكانوا طيبين وكل ماحدا اكلهم عندي بياخد المقاديرالله يعطيكي العافية مرة تانية ويخلينا منى الله عرفتنا على هاالناس الطيبة
text: #000011
text: يسلم إيديكي أم نور مجهود وتعب كبير
  وياليت أي وصفات مميزة مثلها ماتنسينا منها
  لأن كثير أحب الوصفات القديمة وكثير تستهويني مثل الأجانب إلي يدوروا على كل شيء قديم ومابيلفت نظرهم الجديد يمكن لأن القديم بدأ ينقرض ويندثر من دون مايكون موثق وأصحابه الحقيقين راحو وراحت معهم كل الأسرار.
  والله يخليلك الوالد يااااااااااارب على طول ..
  بس لو تقوليلي إذا ممكن : الكيلو كم كوب يساوي تقريبا.
  والخميرة كمان كم ملعقة صغيرة بيطلع في الظرف الواحد لأن بنشتريها في علب مش ظروف.
  وأتوقع أخت منى إن عدد البيض سقط سهوا ياليت تتأكدي.
text: #000012
text: :zzالسلام عليكم كيفكم يا كل اخواتي بالموقع الوصفه كتير ظريفه وقريبه جدا من اقراصنا بس عنا بس بنحط محلب ويانسون بتطلع الطعمه كتير طيبه على كل حال نحن ولبنان سوا ربينا مشان هيك اكلاتنا كتير متشابهه الله يديم المحبه
text: #000014
text: أنا أبحث دائما عن وصفات الجدات حتى بالنسبة للوصفات الأجنبية لأن كل المقادير من مواد طبيعية وغير مصنعة، وأنا أكره المواد المصنعة والمعلبة لأن لدي حساسية منها.
  هذه الوصفة رائعة لكن هل بالإمكان تفادي إضافة الحليب البودرة لأنني كما سبق وقلت أحاول تفادي استخدام مثل هذه المواد، وشكراً للجهود الرائعة في هذا الموقع.
text: #000015
text: لك الله يسلم هالايدين يا رب
  متل ما قالوالك الصبايا لا تنسنا من كل وصفة تراثية حلوة عندك :eek
  هيك منى بدنا منك الوصفات بالخطوات المصورة الله يجبرك
text: #000016
text: والله ما بعرف شو بدي الك يا ام محمد خجلتيني :roll :roll الله يبارك فيكي بتمنى انشالله تجربي كمان هالكعكات وينجحوا متل الصفوف وتدعيلي
text: #000019
text: ودياتك يا اخت لارامينيا ولو لا تعب ولا شي ما في اعز منكون المهم تجربيا وتعجبك انا متلك سبحان الله كتير بحب كل شي قديم وبيعز علي وخصوصي الاكلات القديمة الي متل ما قلت بلشوا بالانقراض وبالنسبة لا الكيلو كم كوب والله ما بعرف لان انا بزين عالميزان بالغرام والوصفة اخدتا معيرة بالكيلو بركي منى عندها فكرة لان الله اعلم 5 كوب ماني متاكدة وحسب كمان حجم الكوب والخميرة الظرف في 15 غرام بيطلع ملعقة كبيرة واي سؤال انا جاهزة
text: #000020
text: الله يبارك فيكي اخت نادين شو هالعذاب يا ريت العذاب هيك عشر دقايق عجن العجينة وساعة مدون بالصينية وشوي ولا اسهل بس اكيد تركتون يختمروا انشالله تجربيون ويعجبوك
text: #000021
text: شكرا على مرورك اخت قمر على الوصفة معك حق تبتعدي عن المواد المصنعة وفيكي تستغني عن الحليب البودرة ما في مشكلة انا احيانا اذا مانو متوفر عندي ما بحطه بس حبيت نزل الوصفة على اصولا وبعدان كل وحدة بتعدل حسب ما بتحب
text: #000023
text: ودياتك يا رب يا اخت ام عمر انشالله تجربي هالوصفة وتعجبك على فكرة هالكعك بيعملوا بفلسطين مرة اكلتوا عندي صديقتي فلسطينية بس هني بيحشوا بتمر وكتير طيب ومميز سبحان الله كل مرة بقول بدي جرب احشي بس قلة مروة انشالله شي مرة بجربوه وبخركون
text: #000024
text: نسيت اسالك ,,,, بتتركيهن يتخمروا !
  بادهني الصينية او لاء الصينية يلي بتخبزبهن فيها؟؟؟؟؟؟؟؟
text: #000025
text: ام نور جد وصفة بتجننن رح جربا بس مارح خبرك شو رح يطاع معي لاني عارفة النتيجة سلفاً
text: #000026
text: اكيد ام عمر بتركون يختمروا اقل شي 6 ساعات او الليل باكمله حتى النكهات تتمازح وترتاح العجيتة واذا صينية تيقال ما في داعي تدهنيا بس اذا صينية عادية ادهنيا احسن ما تلزء ولا يهمك انشالله بيزيطوا معك
text: #000027
text: تسلملي عينك يا دودو شو مهضومة وينك وين هالغيبة لا حس ولا خبر عاكل حال سالي نداء عن هالكعكات اكلتون عندي من زمان وكتير حبتون
text: #000028
text: لك يسلمهم ياام نور ياجماعة انا بشهد انه بعد ام نور ماحدا يعمل اكلات حلوة الله يرحم ايام العزايم والبسط شلونك ياام نور ابعتيلى ايميل بالتفصيل سلام ياحلوة ويسلم ايديك بقيتى شطورة مثل عوايدك :cry :cry :cry
text: #000029
text: الوصفة يلي بالي بالك :grin
text: #000036
text: الله يسلمك على هاد الوصفة الرائعة ,اختكم وسيلة .
text: #000037
text: صار لي زمان ما طالعة مسيرة شعبية , هياته هلا وقتها .
  و انا كمن اضم صوتي لصوت الشعب :grin
text: #000040
text: دقيقة لجيب قهوة و كيك , لزم الاعتصام المتحضر يعني :zzz
text: #000044
text: الله من أحلى الوصفات إنشاء الله أجربها
text: #000046
text: اللللللللللللللللللللله يامجودة على هالوصفة مبارح ساويتها وطلعو الكعكات بيجننو ومابتتخيلي اديش طلعو طيبين وحتى ولادي من وقت اللي عجنتهن صارو يدوقو العجين ويقولولي كتير طيبة لحتى خبيتهن لبين ماترتاح العجين وبعدها شكلتهن وخبزتهن وصارو ياكلو منهن وهن سخنات وبنصح كل اللي بيحب انواع البهارات اللي فيها يجربهن وماراح يندم
text: #000047
text: هلا ببعتلها رسالة ان شاء الله و ان شاء الله تشارك بالوصفة :zzz
text: #000055
text: السلام عليكم لا تواخذوني بالصدفة كنت عم ابعت رابط وصفة الكعك لا صديقة فانتبهت على تعليق الاخت 7ayah انا اسفة على عدم الرد السريع بس كنت باجازة بلبنان والي كم يوم راجعة وبالنسبة لا وصفة المعمول مد بالقشطة فاسم الوصفة ملوكية وفعلا كتير كتير طيبة يمممممم واكلت منها كتير بنزلتي واد ما طيبة جبت طريقتها وكنت ناوية جربها بس يصرلي وقت بس بتحبي جربها ونزل الطريقة ولا بنزل الطريقة وانتي جربيا
text: #000056
text: خلص رح اكتبها ميشان ما تطلع بعين الصبي :grin حرام الملوكية سهلة كتير وهي عبارة عن وصفة المعمول فيكي اتطبقي هيدي الوصفة تاعة منى
  بتمدي بصينية فرن طبقة معمول بعدان القشطة وهي عبارة عن قشطة مطبوخة كمان هيدا الرابط تاع منى
  بتجهزي القشطة ولما تخلص بتحطي معها كمشة فستق حلبي اختياري فيكي ما تحطي بس اطيب وبتتركيا تبرد وبتمديا فوق الطبقة الاولى من المعمول وبعدان بتمدي طبقة معمول على كيس وبتقلبيها على الوجه بشكل تغطي كل الوجه وبتدخليها الفرن واهم شي ما تكون طبقة المعمول سميكة ولما تطلع من الفرن تقطع مكعبات وفي ناس بيضيفولا قطر حسب الرغبة وصحة وهنا انشالله تكون وضحة الفكرة رح اعملا عن قريب وابعتها لا منى
text: #000057
text: رح استنى الوصفة الاصلية منك و على ااقل من مهلك , ايمتى ما صحلك ابعتيها
text: #000059
text: يسلموا ايديكي على الوصفة الكعكات شكلهن كتير طيب وحابة اجرب الوصفة بس حابة اسئلك ازا بنقدر نحشيهن تمر معجون ويلا ما بيزبط وشكرا كتيييير الك ولمنى ولكل وحدة بهالموقع اللي كتييير حلو وعنجد عم نستفيد منكن
text: #000061
text: عملت نصف المقادير ولكن أثناء العجن عانيت كثيرا لأن العجينه كانت تلتصق بالوعاء واضطريت لإضافة كثير من الطحين والزيت حتى استطعت أن أجعلها تنفصل قليلا عن الوعاء ومع أنني خمرتها طوال الليل إلا أنها لم ترتفع إلا بضعة ميليمترات، أثناء الخبز كان علي أن أضع الزيت على يدي مع كل قطعه، النتيجه كانت جيده وخاصة أنني ضاعفت البهارات وأثناء الخبز ارتفع الكعك قليلا وكان طري والسامولينا ساعدت على ذلك.
  المشكله أنني أريد تكرار الكعك لكن خائفه من مرحلة العجن فهل لديك نصيحه؟ وهل يحسن الوضع إذا تخليت عن البيض وخاصة أن الوصفات التقليديه للكعك لا تحوي بيض؟
  أرجو النصيحه أو تعديل المقادير.
text: #000064
text: كمية الحليب معناها كانت كتيرة ، يا ريت لو كنتي مو ضايفتيها كلها
text: #000066